Մեր բանակը հասակակիցն է Հայաստանի երրորդ Հանրապետության: Եվ դա միանգամայն բնական է ու օրինաչափ, քանզի նրա գլխավոր առաքելությունը երկրի անկախության ու անվտանգության ապահովումն է: Եվ, հուրախություն յուրաքանչյուր հայի, մեր փառապանծ զինված ուժերը պատվով ու անթերի կատարեցին իրենց վերապահված այդ սրբազան առաքելությունը: Մեր բանակը ծնունդն է մեր ժողովրդի հավաքական իղձերի ու երազանքների, ուստի պետք է մշտապես յուրաքանչյուրիս սիրո, գուրգուրանքի ու հոգածության կիզակետում լինի: Մենք առավել եւս հպարտանալու իրավունք ունենք մեր բանակով, քանի որ նրա կազմավորման, կայացման ու հզորացման գործում անգնահատելի է էջմիածնեցիների դերը` զորավարից մինչեւ շարքային: